Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky

Servis bezpilotných lietadiel DJI Mavic 2 ZOOM/Enterprice v počte 3 ks.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky, v termíne do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Opis predmetu zákazky:

Predmetom zákazky je pozáručný servis bezpilotných lietadiel DJI MAVIC 2 Zoom/Enterprice v počte 3 ks. Zaistenie opráv a pozáručného servisu zahŕňa zabezpečenie riadnej a bezpečnej prevádzky bezpilotného lietadla, vykonanie údržby, vykonanie prehliadky, včasného odstránenia prípadných poškodení, výmeny poškodených a nefunkčných komponentov bezpilotného lietadla, nastavenie a preskúšanie zariadenia a v prípade opotrebovanosti, zastaranosti a nerentabilnosti opravy zariadenia vystavenie písomného potvrdenie o tejto skutočnosti.

Jedná sa bezpilotné prostriedky od výrobcu DJI typ Mavic 2 Zoom/Enterprice v počte 3 ks.

Opis porúch:

2 x DJI Mavic 2 oprava/výmena ramena rotora

1 x DJI Mavic 2 oprava/výmena 1 ks zaseknutého rotora.

Servis a oprava sa bude vykonávať na základe vystavenej čiastkovej objednávky.

Náhradné diely - pri opravách je možné použiť iba originálne, nové, nepoužité náhradné diely dodávané výrobcom DJI, ktoré nesmú byť repasované. V prípade, ak výrobca DJI ukončil servisnú podporu bezpilotného lietadla a originálne náhradné diely sa už nevyrábajú, môže byť na opravu použitý iný než originálny náhradný diel. Cena za použitý materiál a náhradné diely bude stanovená v zmysle platného aktuálneho cenníka poskytovateľa služby, v prípade, že poskytovateľ služby nedisponuje cenníkom materiálu a náhradných dielov, bude cena stanovená na základe dohody zmluvných strán tak, že cena bude určená z nákupných cien poskytovateľa (vrátane cla, dopravy a ostatných súvisiacich nákladov), ktoré môžu byť navýšené o max. 10 %. Prílohou faktúry obsahujúcej cenu za materiál a náhradné diely použité pri výkone činnosti musí byť účtovný doklad o nákupnej cene predmetného materiálu a náhradných dielov.

Podmienky účasti

Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.

Čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásení

Zároveň Vás žiadame o potvrdenie prijatia tohto emailu.

S pozdravom

mjr. Mgr. Štefan Šípka, starší referent špecialista

Račianska 45, 83102

0961051993

0961059147

e-mail: stefan.sipka@minv.sk